चक्रधरपुर| कांग्रेस के पूर्व प्रदेश अध्यक्ष सुखदेव भगत से जब पूछा गया कि भाजपा प्रदेश अध्यक्ष ने कहा है कि पत्थलगाड़ी के पीछे चर्च का दिमाग और धन है ? इस पर कहा कि अगर चर्च है तो सरकारी मिशनरी उन्हें पकड़े। आखिर इन इलाकों में अफीम खेती या कुछ भी हो रहा है तो कैसे हो रहा है जब राज्य में आपकी सरकार,सीओ ,बीडीओ उसी इलाके में हैं। पत्थलगाड़ी परंपरागत रिवाज है कतई असंवैधानिक नहीं है। सरकार को समझना होगा कि पत्थलगाड़ी क्या है। इमोशनल इश्यू बनाकर राजनीति कर रही भाजपा। बुनियादी सुविधाएं वहां देनी होगी। पूर्व प्रदेश अध्यक्ष ने कहा कि नोर्थ इस्ट में भाजपा सरकार बनाने के लिये अलगाववादी ताकतों से हाथ मिला रही है। गोवा की तरह मेघालय में हॉर्स ट्रेडिंग की। भाजपा में राजनीतिक संस्कार नहीं है। राहूल मेहनत कर रहे हैं और मोदी जी चीटिंग कर रहे हैं। वे चक्रधरपुर वन विश्रामागार में प्रेस कांफ्रेस कर रहे थे। मौके पर कांग्रेस जिलाध्यक्ष सन्नी सिंकू, सरायकेला जिलाध्यक्ष देबू चटर्जी, पूर्वी सिंहभूम जिलाध्यक्ष रविंद्र कुमार झा, वरीय उपाध्यक्ष राहुल आदित्य, जिला उपाध्यक्ष गोविंद महतो, जिला महासचिव अंसार अहमद, छोटे राय किस्कू, आनंद बिहारी दूबे, अजय सिंह, अनुपम सिन्हा, शैलेंद्र सिंह, सुशील घोष मौजूद थे।